Ponúkame Vám jednoduchý návod na správne čistenie zubov. Dúfame, že Vám pomôže udržať Vaše zuby zdravé a krásne.
- Ako prvé je potrebné vypláchnuť si ústa vodou, aby ste odstránili zvyšky jedla.
- Pomocou zubnej kefky odstránime zo zubných priestorov nečistoty.
- Potom sa venujeme každému zubu jednotlivo, jemnými krúživými pohybmi čistíme ďasno a smerom dolu sťahujeme zubnú kefku a jemne čistíme okraj zuba a ďasna. Takýmto spôsobom sa efektívne zbavíme zubného povlaku.
- Potom zuby očistíme aj z vnútornej strany. Postup je rovnaký ako v predchádzajúcom bode.
- Na záver je dôležité použiť medzizubnú kefku, správnu veľkosť Vám určí zubný lekár. Zubný povlak z medzizubných priestorov je dôležité odstrániť jedenkrát za 24 hodín.
Jednoduchou metódou ako skontrolovať čistotu zuba, je prejsť po zube jazykom. Povrch zuba by mal byť úplne hladký. Ak si chcete byť istý na 100% v tom prípade Vám ponúkame farbiace tablety na odhalenie zubného povlaku. Určite odporúčame, boli by ste veľmi prekvapení, čo Vám na zuboch ostáva.